สำหรับแผนที่ ดูที่ แผนที่เล่ม
สำหรับเทือกเขา ดูที่ เทือกเขาแอตลาส

**แอทลาส** (อังกฤษ: ATLAS) เป็นบอยแบนด์สัญชาติไทย เป็นศิลปินกลุ่มลำดับที่ 2 และเป็นศิลปินกลุ่มชายกลุ่มแรกของค่ายเอ็กซ์โอเอ็กซ์โอเอนเตอร์เทนเมนต์ต่อจากวงโฟร์อีฟ เปิดตัวอย่างเป็นทางการเมื่อวันที่ 7 ธันวาคม 2564 ณ ลานหน้าเซ็นทรัลเวิลด์ ศูนย์การค้าเซ็นทรัลเวิลด์ โดยสมาชิกของวงเป็นอดีตเด็กฝึกหัดของค่ายโฟร์โนล็อค ก่อนจะย้ายมาเซ็นสัญญาเป็นศิลปินในสังกัดเอ็กซ์โอเอ็กซ์โอเอนเตอร์เทนเมนต์ ประกอบด้วยสมาชิกจำนวน 7 คนคือ จูเนียร์, เจ็ท, ภูมิ, ไนซ์, เออร์วิน, มิวอ้อน และ แทด

ที่มา
-----

ชื่อวงมี 2 ความหมายคือ "เทพไททัน" ที่แบกโลกไว้และอีกความหมายคือ "แผนที่" ดังนั้นวงแอทลาส จึงเปรียบเสมือนหนุ่ม ๆ ทั้ง 7 คนที่จะเป็นนักสำรวจโลกและดวงดาวและเรื่องราวต่าง ๆ ที่จะพาผู้คนร่วมสำรวจไปด้วยกัน ทั้งนี้ แอทลาสยังได้ตั้งชื่อแฟนคลับว่า **เอลิส (A-lis)**  โดยคำว่า เอลิส ในภาษาลาตินมีความหมายว่า ‘‘ปีก’’ ดังนั้น หากแอทลาสคือ นักสำรวจ เอลิสก็คือ ปีก ที่จะคอยอยู่เคียงข้าง ร่วมสำรวจพื้นที่ใหม่ ๆ ไปด้วยกันกับแอทลาสอยู่เสมอ

ประวัติ
-------

### พ.ศ. 2564

#### ก่อนเดบิวต์

ทางค่าย XOXO Entertainment ต้นสังกัดของ 7 สาว 4EVE ได้ประกาศว่าจะมีการเปิดเผยชื่อ 'บอยแบนด์' กลุ่มแรก ของค่ายโดยวันที่ 3 ก.ย. 2564 ได้ประกาศเปิดชื่อบอยแบนด์น้องใหม่กลุ่มแรกของค่าย XOXO Entertainment อย่างเป็นทางการในชื่อ 'ATLAS' ที่ประกอบไปด้วยสมาชิกทั้งหมด 7 คน โดยวง ATLAS นั้นมีสัญลักษณ์ไอคอนเป็นรูปยิ้ม "^^" อีกทั้งในตัวอักษรคำว่า ALTAS นั้นยังมีรูปลักษณะต่าง ๆ ที่เหมือนเป็นคาแรคเตอร์ของหนุ่ม ๆ แฝงอยู่อีกด้วย ไม่ว่าจะเป็น ลูกบาส, ต้นไม้, ตุ๊กตาหมี, หนังสือ, ตัวโน้ต, จรวด, หมีแพนด้า, รถไฟ และในวันที่ 19 กันยายน พ.ศ. 2564 ได้ออกคลิปแนะนำตัวสมาชิกสั้น ๆ คลิปแรก ออกมาให้แฟน ๆ ได้ชมสมาชิกทั้ง 7 คน

#### ATLAS DEBUT SHOWCASE

ในวันที่ 7 ธันวาคม พ.ศ. 2564 ทางวงแอทลาสได้จัดงานเปิดตัวซิงเกิลแรกของพวกเขาที่ลานด้านหน้าเซ็นทรัลเวิลด์ โดยมี บูม สุภาพร วงษ์ถ้วยทอง ทำหน้าที่พิธีกรบนเวทีพร้อมกับเปิดตัวซิงเกิลแรกของพวกเขาเพลง **"MAYDAY MAYDAY"** และได้ประกาศชื่อแฟนคลับ โดยมีโฟร์อีฟ รุ่นพี่ในค่ายเข้าร่วมแสดงโชว์ในงานพร้อมกันด้วย

#### เดบิวต์ซิงเกิล | MAYDAY MAYDAY

เพลง **"MAYDAY MAYDAY"** เป็นซิงเกิลเพลงแนวฮิปฮอปแดนซ์อิเล็กทรอนิก มีเนื้อหาเกี่ยวกับพลังของวัยรุ่น ความมุ่งมั่น ความเชื่อ ความกล้า เป็นเหมือนเชื้อเพลิงที่อัดแน่นเต็มถัง พร้อมจุดระเบิด ให้พุ่งทะยานออกไปไม่มีวันดับ ไม่หมั่นแม้ว่าจะต้องเจอกับอะไร จะหนักแค่ไหนก็พร้อมจะฝ่าไป ไม่มีถอย มีแต่จะทะยานสูงขึ้น และสูงขึ้นไปอย่างไปไม่หยุดยั้งโดยโปรดิวซ์โดย NINO, เบน และปั้น จากวง LUSS ร่วมด้วย กอล์ฟ F.HERO กำกับมิวสิควีดิโอโดยหลุยส์-ธชา คงคาเขตร ในคอนเซปต์ "The Explorer" โดยมีเนื้อหา บอกเล่าถึงนักสำรวจทั้ง 7 คน ออกเดินทางผจญภัย สำรวจดินแดนแห่งใหม่ ตามหาแก่นแท้ ที่ล้ำค่ายิ่งของดินแดนเหล่านั้น เพื่อนำกลับมาสร้างโลกใบใหม่ 

#### ซิงเกิลพิเศษ | สิ่งลึกลับซับซ้อนในจักรวาล

แอทลาสได้ร่วมงานกับศิลปินในค่าย XOXO Entertainment ได้แก่ โฟร์อีฟ หวาย แจ๊ค จารุพงศ์และ XOXO Trainee โดยออกเพลง **"สิ่งลึกลับซับซ้อนในจักรวาล (Mystery of the Universe)"** เป็นเพลงพิเศษสำหรับฉลองเทศกาลคริสต์มาสต์และฉลองวันขึ้นปีใหม่ พ.ศ. 2565 โดยเพลงสิ่งลึกลับซับซ้อนในจักรวาล เป็นผลงานเก่าของวง "Juliet Balcony" ที่เขียนเนื้อร้องโดยประภาส ชลศรานนท์ ซึ่งถูกนำมาแต่งเติมสีสันในเวอร์ชัน 2021 ให้ทวีความพิเศษยิ่งกว่าเดิม ผ่านเสียงร้องของศิลปินในค่าย XOXO Entertainment

### พ.ศ. 2565

#### ซิงเกิลที่ 2 | LOLAY

ในวันที่ 25 มีนาคม พ.ศ. 2565 แอทลาสออกซิงเกิลที่ 2 ที่มีชื่อว่า **"LOLAY (โลเล)"** เนื่องในช่วงซัมเมอร์ฤดูร้อน ทั้งนี้ยังได้มีประกาศกำหนดการออกอัลบั้มแรกของแอทลาสภายในเดือนพฤษภาคมนี้ 

โดยในมิวสิกวิดีโอ โลเล มาในคอนเซปต์ซัมเมอร์ (Summer) เรื่องราวของ กลุ่มเพื่อนสนิท ที่รวมตัวกันมาพักใจจากคนโลเลที่ทะเล ได้แสดงความเป็นตัวของตัวเองและปาร์ตี้กันอย่างสนุกสนานมีความสุข กำกับโดย Thicha T. ผู้กำกับมิวสิกวิดีโอเพลง Booty Bomb ของ 4EVE มีการสอดแทรก ใส่สัญลักษณ์ประจำตัวของสมาชิกในวง ไว้อยู่ในฉาก MV ด้วย ไม่ว่าจะเป็น หมี - แทด, เสือ - มิวอ้อน, ลูกบาส - เออร์วิน, แพนด้า - ภูมิ, กล้องถ่ายรูป - จูเนียร์, จรวดไซไฟ - เจ็ท และ รถไฟ - ไนซ์ มิวสิกวิดีโอเพลงนี้จึงมีภาพลักษณ์แบบชิล ๆ เหมือนแก๊งเพื่อนสนิทที่ชวนกันไปเที่ยวเล่นริมทะเล แต่ก็แฝงความท้าทายในด้านการเต้น เพราะเหล่าสมาชิกต้องถ่ายทำเอ็มวีในน้ำทะเลที่ที่มีความหนืดของทราย รวมถึงบนชายหาดที่ไม่สม่ำเสมอ ซึ่งต้องอาศัยความสามารถและศักยภาพของศิลปินเป็นอย่างมาก

#### ซิงเกิลที่ 3 | คุยแก้เหงา (Mr.Lonely)

ในวันที่ 12 พฤษภาคม พ.ศ. 2565 แอทลาสได้ออกซิงเกิลที่ 3 ที่มีชื่อว่า **"คุยแก้เหงา (Mr.Lonely)"** โดยในส่วนเนื้อหาของเพลง คุยแก้เหงา (Mr.Lonely) ได้ถ่ายทอดเรื่องราวความสัมพันธ์ที่ไม่ชัดเจน จะเป็นแฟนก็ไม่ใช่ จะเป็นเพื่อนก็ไม่เชิง ยอมให้ได้ทุกอย่าง แต่ไม่ได้เป็นอะไรกัน เป็นแค่ "คนคุยแก้เหงา" เพราะอยากมีเขาตลอดไป เนื้อหาของเพลงเป็นตัวแทนความรู้สึกของคนที่เป็นได้แค่คนคุยแก้เหงาของคนที่แอบรัก แม้ว่าจะรู้สึกดีแค่ไหนที่ได้คุยกับคนคนนั้น จนเผลอคิดว่าเราสนิทกันมากขึ้น แต่สุดท้ายความสัมพันธ์ของเราสองคนก็เป็นได้เพียงเพื่อนสนิทเท่านั้น โดยเพลงนี้ได้ โฟร์-ประทีป สิริอิสสระนันท์ จากวง HENS และ จิรายุทธ ผโลประการ หรือ UrboyTJ มาร่วมแต่งเนื้อร้องและทำนอง และมี UrboyTJ ควบตำแหน่งโปรดิวเซอร์ มาพร้อมกับสไตล์ดนตรีป๊อปจังหวะปานกลาง โดดเด่นด้วยเสียงซินธิไซเซอร์ที่ชวนให้เราคิดถึงเพลงยุค 80

เพลงนี้ได้ สอง-ศาศวัต เลิศฤทธิ์ มากำกับมิวสิกวิดีโอเพลงคุยแก้เหงา (Mr.Lonely) โดยถ่ายทอดเป็นภาพบรรยากาศของ Retro Music Show บอยแบนด์ หรือ วงดนตรีในสมัยก่อน ตั้งแต่ยุค 60s - 80s มีการจำลองบรรยากาศรายการเพลงสมัยก่อน และยังได้ วีเจลูกเกด จิรดา โยฮารา วีเจรายการเพลงชื่อดังในแชเนลวี มาเป็นนักแสดงรับเชิญพิเศษ รับหน้าที่เป็นพิธีกรเพื่อเข้าสู่โชว์เป็นพิธีกรหน้าม่าน เพื่อให้บรรยากาศใกล้เคียงกับวงดนตรีในยุคก่อนมากยิ่งขึ้น แถมยังมีการพูดส่งต่อถึงวง 4EVE รุ่นพี่ของ ATLAS อีกด้วย

#### ซิงเกิลที่ 4 | เธอมีความหมาย (My Treasure)

ในวันที่ 1 กรกฎาคม พ.ศ. 2565 แอทลาสได้ออกซิงเกิลที่ 4 ที่มีชื่อว่า **"เธอมีความหมาย (My Treasure)"** ซึ่งถือเป็นซิงเกิลสุดท้ายที่บรรจุอยู่ในอัลบั้มแรกอย่าง "The 1st Journey" 

โดยเพลงนี้ได้ กอล์ฟ-ณัฐวุฒิ ศรีหมอก หรือ กอล์ฟ F.HERO และ Daddy K มาดูแลในตำแหน่งเอ็กซ์คลูซีฟโปรดิวเซอร์ สมาชิกจากวง HENS อย่าง โฟร์-ประทีป สิริอิสสระนันท์ มาดูแลในตำแหน่งโปรดิวเซอร์ และ ปู๋-ปิยวัฒน์ มีเครือ มารับหน้าที่เขียนเนื้อร้องและทำนอง รวมถึงมิวอ้อนและเออร์วินที่ได้มีส่วนร่วมในการแต่งท่อนแรป เนื้อหาของเพลงนี้คือ เพื่อที่จะส่งมอบเพลงนี้ให้กับเหล่า ALIS (ชื่อแฟนคลับวง ATLAS) ซึ่งเปรียบเสมือนสมบัติล้ำค่าที่คอยติดตามและส่งกำลังใจให้อยู่เสมอ เพลงนี้จึงเป็นของขวัญแทนคำขอบคุณ และบอกให้รู้ว่าทุกคนมีความหมายกับพวกเขาทั้ง 7 คนมากขนาดไหน

โดยมิวสิกวิดีโอกำกับโดย DIRECTORNET มาพร้อมกับกลิ่นอาย Wild West ของความเป็นคาวบอย แต่จะมีความโมเดิร์นทั้งเรื่องเสื้อผ้าและฉาก เพื่อให้ฉีกจากคาวบอยในภาพเดิมๆ ซึ่งมิวสิกวิดีโอเพลงนี้ ได้ จัสมิน-มะลิ มาริสา ฮิวส์ ศิลปินฝึกหัดจากค่าย XOXO Entertainment ที่กำลังเตรียมตัวเดบิวต์เป็นศิลปินในลำดับต่อไป มาร่วมแสดงเป็นนางเอกมิวสิกวิดีโอ

#### ซิงเกิลพิเศษ | Pass The Love Forward (ส่งต่อความรัก)

เป็นครั้งที่สองที่แอทลาสได้ร่วมงานกับศิลปินในค่าย XOXO Entertainment ได้แก่ โฟร์อีฟ หวาย แจ๊ค-จารุพงศ์ จัสมินนิก้า เวนิต้า ดอม และขนมจีน โดยออกเพลง **"Pass The Love Forward (ส่งต่อความรัก)"** เป็นเพลงพิเศษสำหรับฉลองเทศกาลคริสต์มาสต์และฉลองวันขึ้นปีใหม่ พ.ศ. 2566 โดยเพลง Pass The Love Forward เป็นผลงานเก่าของ "บอย โกสิยพงษ์ feat.นภ พรชำนิ" ซึ่งถูกนำมาแต่งเติมสีสันและขับร้องใหม่ในเวอร์ชัน 2022 ให้มีความพิเศษยิ่งกว่าเดิม ผ่านเสียงร้องอันไพเราะของศิลปินในค่าย XOXO Entertainment

### พ.ศ. 2566

#### ซิงเกิลที่ 5 | แกล้งลืม (Boyfriend)

ในวันที่ 16 กุมภาพันธ์ พ.ศ. 2566 แอทลาสได้ออกซิงเกิลที่ 5 ที่มีชื่อว่า **"แกล้งลืม (Boyfriend)"** เป็นซิงเกิลแรกในปี 2566 โดยเป็นเพลงแนว Pop Funk กับดนตรีที่มีจังหวะสนุกสนาน เล่าเรื่องถึงการช่วยแกล้ง ๆ ลืมเขาคนนั้น แล้วมาเป็นแฟนเราหน่อยได้ไหม ฝันถึง นึกถึงกันสัก 2-3 เวลาก็ยังดี โดยเพลงนี้มีจุดเริ่มมาจากเพลง Demo ของศิลปินในวงอย่าง มิวอ้อน ATLAS ซึ่งได้นำมาพัฒนาต่อทางด้านดนตรีและเนื้อร้อง โดยได้ NINO รับหน้าที่เป็นโปรดิวเซอร์ให้กับเพลงนี้จนเสร็จสมบูรณ์ ซึ่งการกลับมาของพวกเขาในครั้งนี้ก็ได้เผยภาพลักษณ์ที่โตขึ้น มั่นใจมากขึ้น ของสมาชิกทั้ง 7 คน แต่ยังคงเอกลักษณ์ความสดใสและขี้เล่น ผ่านแนวเพลง Pop Funk จังหวะสนุกสนาน ให้แฟน ๆ และเหล่า ALIS (ชื่อแฟนคลับวง ATLAS) โยกตามได้ไม่ยาก ซึ่ง Concept ของมิวสิกวิดีโอนี้ ถูกวางไว้ให้มีสีสัน สนุก และสดใส สอดคล้องกับดนตรีที่มีกลิ่นอายของ Funk, Disco อีกด้วย

#### ซิงเกิลที่ 6 | รักกันวันเดียว (ONE DAY)

ในวันที่ 20 เมษายน พ.ศ. 2566 แอทลาสได้ออกซิงเกิลที่ 6 ที่มีชื่อว่า **"รักกันวันเดียว (ONE DAY)"** ซึ่งเป็นซิงเกิลที่สองในปี 2566 ซิงเกิลนี้ได้ Daddy K มาดูแลในตำแหน่งเอ็กซ์คลูซีฟโปรดิวเซอร์ และได้ UrboyTJ มาดูแลในตำแหน่งโปรดิวเซอร์ โดยเป็นดนตรีแนว Pop จังหวะที่สนุกสดใสให้พลังบวก พร้อมต้อนรับช่วงซัมเมอร์ฤดูร้อนได้เป็นอย่างดี

ซึ่งเพลงนี้ได้เล่าเรื่องถึงเรื่องราวของกลุ่มเพื่อนที่ออกเดินทางไปเที่ยวพักผ่อนด้วยกัน และบังเอิญได้เจอเพื่อนร่วมทางคนใหม่ ตลอดช่วงเวลา 1 วันที่ทุกคนได้ใช้เวลาร่วมกัน ได้ทำกิจกรรมต่าง ๆ ทำให้ได้รู้จักและเรียนรู้ซึ่งกันและกัน ถึงแม้จะเป็นเพียงแค่ 1 วัน ซึ่งอาจจะเป็นแค่ช่วงเวลาสั้น ๆ แต่ก็ถือว่าเป็นช่วงเวลาที่คุ้มค่าและน่าประทับใจมาก ๆ เช่นกัน ด้วยความรักของกลุ่มบอยแบนด์ที่มองโลกในมุมบวก และไม่ลดละความพยายาม พร้อมที่จะทำทุกวิถีทางเพื่อให้ได้ใจของทุกคนมาครอบครอง และพร้อมที่จะเป็น Better choice ต่อเนื่องมาจากเพลง 'แกล้งลืม (Boyfriend)' ก่อนหน้านี้ ที่อยากได้รับความรักจากทุกคน แม้จะได้มาแค่วันเดียวก็ไม่เป็นไร

เพลงนี้ยังได้ Thicha T. ที่เคยกำกับมิวสิกวีดีโอเพลง 'LOLAY (โลเล)' มากำกับมิวสิกวิดีโอเพลงนี้ให้อีกครั้ง ซึ่ง Concept ของมิวสิกวิดีโอนี้เป็นการเดินทางไปตั้งแคมป์ของแอทลาสที่มีโทนสีของมิวสิกวิดีโอเป็นสีโทนอบอุ่น พร้อมกับประกายความหล่อแสนสดใสที่ทำเอาเหล่าแฟน ๆ ใจละลายได้ตลอดทั้งมิวสิกวิดีโอกันเลยทีเดียว

#### ซิงเกิลที่ 7 | เค้ามาก่อน (Lovefool)

ในวันที่ 25 พฤษภาคม พ.ศ. 2566 แอทลาสได้ออกซิงเกิลที่ 7 ที่มีชื่อว่า **"เค้ามาก่อน (Lovefool)"** ซึ่งเป็นซิงเกิลที่สามในปี 2566 ซิงเกิลนี้ได้ Daddy K มาดูแลในตำแหน่งเอ็กซ์คลูซีฟโปรดิวเซอร์ และได้ THE TOYS มาดูแลในตำแหน่งโปรดิวเซอร์ ซึ่งถือเป็นการโปรดิวซ์เพลงให้กับศิลปินบอยแบนด์ครั้งแรกของ THE TOYS อีกด้วย โดยเป็นดนตรีแนว R&B ซึ่งเพลงนี้ถือเป็นเพลงแรกของแอทลาสที่เป็นแนวเพลงที่ช้าที่สุด และยังได้โชว์พลังเสียงร้องเพื่อถ่ายทอดอารมณ์มากกว่าเพลงอื่น ๆ ที่ผ่านมา

ซึ่งเพลงนี้ได้เล่าเรื่องถึงมุมมองของคนที่มั่นคงในความรัก แต่เพราะมาทีหลังหรือไม่ถูกเลือก จึงไม่สามารถเผยความรู้สึกนั้นออกไปได้ ขอแค่ให้ได้รักเค้าต่อไปแค่รักข้างเดียวก็พอ ที่นอกจากจะตีความถึงการรักเค้าข้างเดียวแล้ว ยังสามารถตีความหมายถึงความรักในสิ่งที่ทำได้อีกด้วย ที่ต่อให้ไม่มีใครมองเห็น ก็ขอแค่ให้ได้ทำในสิ่งที่ตัวเองรักต่อไป ถือได้ว่าเป็นการ Comeback ที่แตกต่างไปจากทุกครั้ง เพราะในซิงเกิลนี้ทุกคนจะได้เห็นความสามารถทางด้านการร้องของแอทลาสที่ชัดเจนมากกว่าครั้งอื่น ๆ

เพลงนี้ยังได้ สอง-ศาศวัต เลิศฤทธิ์ ที่เคยกำกับมิวสิกวีดีโอเพลง 'คุยแก้เหงา (Mr.Lonely)' มากำกับมิวสิกวิดีโอเพลงนี้ให้อีกครั้ง ซึ่ง Concept ของมิวสิกวิดีโอนี้นั้น แอทลาสทั้ง 7 คนแสดงเป็นช่างปั้นดินเผา ถือว่าท้าทายความสามารถของแอทลาสเป็นอย่างมาก เพราะนอกจากจะเป็นครั้งแรกที่ทั้ง 7 คน จะต้องทำการแสดงด้วยกันแล้ว แต่ละคนยังต้องแสดงเป็นตัวละครตัวเดียวกัน ต้องถ่ายทอดความรู้สึกออกมาให้เหมือนเป็นคนคนเดียวกันอีกด้วย ซึ่งแอทลาสก็สามารถถ่ายทอดออกมาได้ดีเลยทีเดียวทั้งที่เป็นสไตล์เพลงที่ไม่เคยทำมาก่อน

สมาชิก
------

| ชื่อ-สกุล | ชื่อเล่น | วันเกิด | อายุ | ส่วนสูง | ภูมิลำเนา |
| --- | --- | --- | --- | --- | --- |
| นภัทร โอสายไทย | จูเนียร์ | 23 กันยายน พ.ศ. 2540 | 26 | 183 | ขอนแก่น |
| ภัทร์ไพบูลย์ โอภาสสุวรรณ | เจ็ท | 23 ธันวาคม พ.ศ. 2540 | 26 | 177 | พระนครศรีอยุธยา |
| เดชาธร วรรณวานิชกุล | ภูมิ | 28 กรกฎาคม พ.ศ. 2541 | 25 | 180 | นครราชสีมา |
| วิชญ์พล สมคิด | ไนซ์ | 2 กันยายน พ.ศ. 2543 | 23 | 179 | กรุงเทพมหานคร |
| แอวิน แพทริค เพนนอร์ส | เออร์วิน | 11 มีนาคม พ.ศ. 2546 | 20 | 196 | เชียงใหม่ |
| ณณณ นามปีติ | มิวอ้อน | 5 มิถุนายน พ.ศ. 2546 | 20 | 182 | ชลบุรี |
| ฐาปนา จงกลรัตนาภรณ์ | แทด | 29 สิงหาคม พ.ศ. 2546 | 20 | 180 | สมุทรสาคร |

ผลงานเพลง
---------

| ชื่อ | รายละเอียด | รายชื่อเพลง |
| --- | --- | --- |
| เ**ดอะเฟิสต์เจอร์นี** | * วันจำหน่าย: 25 มิถุนายน พ.ศ. 2565
* สังกัด: เอ็กซ์โอเอ็กซ์โอเอนเตอร์เทนเมนต์
* รูปแบบ: ซีดี, ดิจิทัลดาวน์โหลด, สตรีมมิง
 | 1. **MAYDAY MAYDAY** (โปรดิวซ์โดย นีโน่ และ เบน ลัสส์)
2. **LOLAY (โลเล)** (โปรดิวซ์โดย เบน ลัสส์ และ บอตแคช)
3. **คุยแก้เหงา (Mr.Lonely)** (โปรดิวซ์โดย ยัวร์บอยทีเจ)
4. **เธอมีความหมาย (My Treasure)** (โปรดิวซ์โดย ประทีป สิริอิสสระนันท์)
 |

### ซิงเกิล

| ปี | ชื่อเพลง | อันดับสูงสุด | สตรีมมิ่ง | อัลบั้ม |
| --- | --- | --- | --- | --- |
| ที-ป็อปวีกลีชาร์ต | สปอทิฟาย |
| 2564 | "MAYDAY MAYDAY" | 8 | 203,900 | ATLAS: The 1st Journey |
| 2565 | "LOLAY" (โลเล) | 6 | 542,200 |
| "คุยแก้เหงา" (Mr.Lonely) | 1 | 5,189,692 |
| "เธอมีความหมาย" (My Treasure) | 6 | 989,872 |
| 2566 | "แกล้งลืม" (Boyfriend) |  | 1,127,273 | ATLAS: MANGOSTEEN |
| "รักกันวันเดียว" (ONE DAY) |  |  |
| "เค้ามาก่อน" (Lovefool) |  | 1,203,258 |
| "มังคุด" (Mangosteen) |  |  |
| "Boys Do Cry" |  |  |
| "1987" |  |  |
| "การจากลาที่ไม่มีวันจากไป" (Still With You) |  |  |
|

### มิวสิกวิดีโอ

| ปี | ชื่อเพลง | ผู้กำกับ | วันที่ออก |
| --- | --- | --- | --- |
| 2564 | "MAYDAY MAYDAY" | ธชา คงคาเขตร | 7 ธันวาคม 2564 |
| 2565 | "LOLAY" (โลเล) | THICHA T. | 25 มีนาคม 2565 |
| "คุยแก้เหงา" (Mr.Lonely) | ศาศวัต เลิศฤทธิ์ | 12 พฤษภาคม 2565 |
| "เธอมีความหมาย" (My Treasure) | DIRECTORNET | 1 กรกฎาคม 2565 |
| 2566 | "แกล้งลืม" (Boyfriend) | DIRECTORNET | 16 กุมภาพันธ์ 2566 |
| "รักกันวันเดียว" (ONE DAY) | THICHA T. | 20 เมษายน 2566 |
| "เค้ามาก่อน" (Lovefool) | ศาศวัต เลิศฤทธิ์ | 25 พฤษภาคม 2566 |
| "มังคุด" (Mangosteen) | วีรณัฐ ทิพยมณฑล | 14 กันยายน 2566 |
| "Boys Do Cry" | กวิน สิริภัทรคุณ | 5 ตุลาคม 2566 |
| "1987" | benlussboy | 31 ตุลาคม 2566 |
| "การจากลาที่ไม่มีวันจากไป" (Still With You) | Noth Getsunova & Nache Chan | 31 ตุลาคม 2566 |

### เพลงอื่น ๆ

| ปี | ชื่อเพลง | หมายเหตุ |
| --- | --- | --- |
| 2566 | "รักเธอ ONLY YOU" | ประกอบซีรีส์ ค่อย ๆ รัก Step By Step |
| "THE WISH" (ถ้าฉันมีพรหนึ่งประการ) | ประกอบภาพยนตร์ MONDO รัก โพสต์ ลบ ลืม |
| "แฟนใหม่" | The Test of Time Project |
| "ละลาย" (Junior,Poom,Nice, Muon) | The Test of Time Project |

### ร่วมงานกับศิลปินอื่น

| ปี | ชื่อเพลง | ศิลปินอื่น | สมาชิก |
| --- | --- | --- | --- |
|
| 2564 | สิ่งลึกลับซับซ้อนในจักรวาล (The Mystery of the Universe) | รวมศิลปิน XOXO Entertainment | ATLAS |
| 2565 | Pass The Love Forward (ส่งต่อความรัก) | รวมศิลปิน XOXO Entertainment | ATLAS |
| 2566 | เลือกแค่เธอ | DOM | Muon |
| กังวล (Don’t Worry) | TAMP | Muon |
| แค่ที่รัก (My Boo) | กรณิศ เล้าสุบินประเสริฐ | Erwin, Tad |
| ระหว่างเพื่อนกับแฟน | Nika | Jet |

รางวัล
------

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2565 | วิทยุโทรทัศน์แห่งชาติ รางวัลพิฆเนศวร ประจำปี 2565 | ศิลปินกลุ่มดีเด่น | แอทลาส | ชนะ |
| Kazz Awards 2022 | ศิลปินกลุ่มมาแรง | ชนะ |
| 2566 | โทตี้มิวสิกอวอร์ดส์ 2022 | มิวสิกวิดีโอแห่งปี | "คุยแก้เหงา (Mr.Lonely)" กำกับโดย ศาสวัต เลิศฤทธิ์ | เสนอชื่อเข้าชิง |
| เพลงศิลปินกลุ่มชายยอดนิยม | "คุยแก้เหงา (Mr.Lonely)" | เสนอชื่อเข้าชิง |
| คมชัดลึกอวอร์ด ครั้งที่ 19 | ศิลปินหน้าใหม่ยอดเยี่ยม | แอทลาส | เสนอชื่อเข้าชิง |

อ้างอิง
-------

1. ↑  nowadays girl (April 22, 2022). "รู้จัก ATLAS หนุ่มหล่อวงบอยแบนด์น้องใหม่ T-POP สัญลักษณ์รูปยิ้ม ^^". *TrueID*. สืบค้นเมื่อ April 23, 2022.
2. ↑  MusicEditorTalk (December 7, 2021). "ประวัติ วง ATLAS 7 หนุ่มบอยแบนด์น้องใหม่ TPOP ตัวแทนพลังความมุ่งมั่น สังกัดค่ายเดียวกับ 4EVE". *TrueID*. สืบค้นเมื่อ December 8, 2021.
3. ↑  WorkpointToday Writer (September 3, 2021). "เปิดชื่ออย่างเป็นทางการ 'ATLAS' บอยแบนด์น้องใหม่กลุ่มแรกจากค่าย 'XOXO Entertainment'". *WorkpointToday*. สืบค้นเมื่อ September 4, 2021.
4. ↑  WorkpointToday Writer (September 20, 2021). "เปิดตัวเมมเบอร์วง 'ATLAS' บอยแบนด์น้องใหม่กลุ่มแรกจากค่าย 'XOXO Entertainment'". *WorkpointToday*. สืบค้นเมื่อ September 21, 2021.
5. ↑  ธมน ผดุงไทย (December 8, 2021). "เดบิวต์แล้ว! ATLAS บอยแบนด์น้องใหม่จากค่าย XOXO Entertainment". *The Standard*. สืบค้นเมื่อ December 9, 2021.
6. ↑  ""XOXO Entertainment" เขย่าวงการ Tpop อีกครั้งเปิดตัว "ATLAS" บอยแบนด์น้องใหม่". *iNN Entertainment*. December 9, 2021. สืบค้นเมื่อ December 10, 2021.
7. ↑  MusicEditorTalk (December 9, 2021). "เดบิวต์แล้ว! ATLAS บอยแบนด์น้องใหม่จากค่าย XOXO Entertainment". *TrueID*. สืบค้นเมื่อ December 10, 2021.
8. ↑  WorkpointToday Writer (December 24, 2021). "เดบิวต์แล้ว! ATLAS บอยแบนด์น้องใหม่จากค่าย XOXO Entertainment". *WorkpointToday*. สืบค้นเมื่อ December 25, 2021.
9. ↑  ธมน ผดุงไทย (March 26, 2022). "ATLAS ชวนร้องซิงเกิลใหม่ริมทะเล เอาใจไอต้าวคน โลเล". *The Standard*. สืบค้นเมื่อ March 27, 2022.
10. ↑  ไทยรัฐฉบับพิมพ์ (April 1, 2022). "วง "แอทลาส" ส่งซิงเกิลใหม่ "โลเล" รับซัมเมอร์ เต้นในน้ำโดนทรายดูด". *ไทยรัฐออนไลน์*. สืบค้นเมื่อ April 2, 2022.
11. ↑  MusicEditorTalk (March 27, 2022). "ซัมเมอร์นี้ 7 หนุ่ม ATLAS เสิร์ฟเพลงใหม่ LOLAY (โลเล) สดใสรับสงกรานต์ โดนใจชาวเอลิส". *TrueID*. สืบค้นเมื่อ March 28, 2022.
12. ↑  สุพัฒน์ ศิวะพรพันธ์ (May 13, 2022). "คุยแก้เหงา (Mr.Lonely) ซิงเกิลใหม่จาก ATLAS เพลงฟังสบายสำหรับคนที่เป็นได้เพียงคนคุยแก้เหงาของเธอ". *The Standard*. สืบค้นเมื่อ May 14, 2022.
13. ↑  MusicEditorTalk (May 12, 2022). "หล่อเท่ไร้ที่ติ! คุยแก้เหงา เพลงใหม่ 7 หนุ่ม ATLAS เพลงดี เอ็มวีสวยมาก #คุยแก้เหงาMrLonely แรงติดเทรนด์โลก!". *TrueID*. สืบค้นเมื่อ May 13, 2022.
14. ↑  คมชัดลึก (May 26, 2022). "ATLAS บอยแบนด์ไทย ฟุ้งอยากดัน T-pop ไปไกลระดับโลก". *คมชัดลึกออนไลน์*. สืบค้นเมื่อ May 27, 2022.
15. ↑  สุพัฒน์ ศิวะพรพันธ์ (July 2, 2022). "เธอมีความหมาย (My Treasure) ซิงเกิลใหม่จาก ATLAS แด่เหล่า ALIS ที่คอยมอบความรักให้กันและกันเสมอมา". *the standard*. สืบค้นเมื่อ July 3, 2022.
16. ↑  Hitz (December 29, 2022). "'XOXO's family' ส่งต่อความรักกับ Special Cover ในเพลง 'Pass The Love Forward' สุดแสนอบอุ่น". *Hitz Thailand*. สืบค้นเมื่อ April 22, 2023.
17. ↑  WorkpointToday (February 16, 2023). "'ATLAS' ประกาศขอเป็นแฟนผ่านซิงเกิลคัมแบ็ก 'แกล้งลืม'". *Workpoint*. สืบค้นเมื่อ May 29, 2023.
18. ↑  Mint (April 20, 2023). "ฟังแล้วต้องยิ้ม! ATLAS ปล่อยความสดใส ต้อนรับซัมเมอร์ กับซิงเกิลใหม่ 'รักกันวันเดียว'". *Mint*. สืบค้นเมื่อ June 2, 2023.
19. ↑  Atime (May 26, 2023). "ATLAS ปล่อยซิงเกิลใหม่ 'เค้ามาก่อน (Lovefool)' กับบทเพลงช้าสุดไพเราะสไตล์ R&B". *AtimeOnline*. สืบค้นเมื่อ June 4, 2023.
20. ↑
21. ↑
22. ↑
23. ↑
24. ↑
25. ↑
26. ↑
27. ↑  WorkpointToday Writer (May 30, 2022). "'ATLAS' คว้ารางวัลพิฆเนศวรประจำปี 2565 สาขาศิลปินกลุ่มดาวรุ่งดีเด่น จากงานประทานรางวัลวิทยุโทรทัศน์แห่งชาติ". *WorkpointToday*. สืบค้นเมื่อ March 30, 2023.
28. ↑  US GossipStar (July 22, 2022). "ศิลปินดาราจัดเต็มรับรางวัลในงาน KAZZ Awards 2022 พร้อมร่วมยินดี KAZZ MAGAZINE ฉลองครบรอบ 16 ปี". *MThai*. สืบค้นเมื่อ July 27, 2022.
29. ↑  สุพัฒน์ ศิวะพรพันธ์ (March 14, 2023). "สรุปผลรางวัล TOTY Music Awards 2022". *THE STANDARD*. สืบค้นเมื่อ March 17, 2023.
30. ↑  คมชัดลึก (March 28, 2023). "เปิดรายชื่อผู้เข้าชิงรางวัล 'คมชัดลึกอวอร์ด ครั้งที่ 19' ประกาศผล คืนนี้". *คมชัดลึกออนไลน์*. สืบค้นเมื่อ March 30, 2023.